สวัสดีค่ะ คือหนูมีอาการหงุดหงิดง่ายมาก บางทีเศร้าหรือเสียใจอยู่ก็เปลี่ยนเป็นโมโหโกรธคนที่ทำให้เศร้าแทนเลยค่ะ แล้วพอแบบนี้ก็ทำให้รู้สึกอยากกรี๊ดออกมาน่ะค่ะ ไม่ก็ทำลายข้าวของ แต่ไม่ได้ทำนะคะ พอห้ามตัวเองได้ค่ะ แต่คิดว่าทำแล้วสบายใจขึ้น
สวัสดีค่ะ อาการหงุดหงิดง่าย ร้องไห้ง่าย โกรธโมโหหงุดหงิดก็ร้องไห้ ทำลายข้าวของนั้น อาจจะเกิดจากความหงุดหงิดที่เกิดขึ้นชั่วคราวตอบสนองต่อเหตุการณ์หรือปัญหาต่างๆในชีวิต หรืออาจจะเกิดจาก ความผิดปกติทางบุคลิกภาพหรืออารมณ์คือมีอารมณ์รุนแรง มีภาวะซึมเศร้า โรคซึมเศร้าในบางคนก็อาจทำให้เกิดอาการหงุดหงิดได้เช่นกันซึ่งจะจัดว่าเป็นโรคหรือภาวะที่ควรได้รับการรักษาหรือไม่ อาจจะดูที่ความรุนแรงและผลกระทบต่อการใช้ชีวิตประจำวัน ถ้ามีอาการเป็นมาก จนรบกวนการใช้ชีวิต ทำให้พฤติกรรมการกิน การนอนไม่เป็นไปตามปกติ เสียความสัมพันธ์กับคนรอบข้าง มีความหดหู่ อยากทำร้ายตนเอง เหล่านี้ควรไปพบแพทย์เพื่อตรวจประเมินเพิ่มเติมค่ะ